রাষ্ট্রীয় বাণিজ্য ব্যাংক
রাষ্ট্রীয় বাণিজ্য ব্যাংক (নেপালি: राष्ट्रिय बाणिज्य बैंक) নেপালের একটি রাষ্ট্রকারায়ত্ত আর্থিক প্রতিষ্ঠান। এটি নেপালের সর্ববৃহৎ বাণিজ্যিক ব্যাংক। রাষ্ট্রীয় বাণিজ্য ব্যাংকের নামের সংক্ষিপ্ত রূপ আর.বি.বি। নেপাল রাষ্ট্রীয় বাণিজ্য ব্যাংক ২৩শে জানুয়ারি, ১৯৬৬ সালে (১০ই মাঘ, ২০২২ বিক্রম সংবৎ) প্রতিষ্ঠিত হয়। এটি তার ভোক্তাদের বিস্তর কিছু ব্যাংকিং পরিষেবা দিয়ে থাকে। এদের মধ্যে বীমা, বাণিজ্য ঋণ, আবাসন, বিমান পরিবহন অন্যতম। এটির মোট ২৩৬টি শাখা আছে। যা নেপালের সর্ববৃহৎ ব্যাংকিং নেটওয়ার্ক।